stanford-oval/wikipedia huggingface dataset:
วัดไชยศรี

| วัดไชยศรี |
| --- | --- |
สิม

ที่ตั้ง: ตำบลสาวะถี อำเภอเมืองขอนแก่น จังหวัดขอนแก่น
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดไชยศรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสาวะถี อำเภอเมืองขอนแก่น จังหวัดขอนแก่น มีเนื้อที่ทั้งสิ้นประมาณ 8 ไร่เศษ
วัดไชยศรีตั้งวัดเมื่อ พ.ศ. 2408 ได้รับพระราชทานวิสุงคามสีมาเมื่อ พ.ศ. 2460 สิมของวัด กรมศิลปากรได้ประกาศขึ้นทะเบียนและกำหนดเขตที่ดินโบราณสถานสิมวัดไชยศรี (อุโบสถ) ตามประกาศในราชกิจจานุเบกษา เล่ม 118 ตอนพิเศษ 127 ง วันที่ 21 ธันวาคม พ.ศ. 2544
สิมคงสร้างประมาณ พ.ศ. 2443 โดยมีหลวงปู่อ่อนสา เจ้าอาวาสรูปแรกเป็นผู้ออกแบบและพาญาติโยมสร้างขึ้น รูปแบบดั้งเดิมเป็นสิมทึบพื้นบ้าน ฐานสูงมีมุขหน้าฐานเจาะเป็นช่องสี่เหลี่ยมผืนผ้าซ้อนเหลี่ยมกัน 3 ชั้น ตลอดแนวทั้ง 4 ด้าน บันไดทำเป็นรูปม้ายืนปูนปั้น ผนังด้านหน้ามุขตกแต่งเจาะเป็นช่องซุ้มโค้งแทนหน้าต่าง แต่ปัจจุบันรื้อผนังด้านนี้ออกแล้วเพื่อขยายทำบันไดนาค (พ.ศ. 2525) หลังคาทรงจั่วมีปีกนกทั้ง 4 ด้านกำแพงแก้วทำเป็นรั้วไม้ระแนงโปร่งล้อมรอบสิม ภายในสิมมีฮูปแต้ม (จิตรกรรมฝาผนัง) เป็นการเขียนภาพอดีตพระพุทธเจ้า เรื่องพระเวสสันดรชาดก สินไซ (สังข์ศิลป์ชัย) ภาพเทพ บุคคลและสัตว์ต่าง ๆ ซึ่งด้านในห้ามสุภาพสตรีเข้า ส่วนผนังด้านนอกเป็นการเขียนภาพนรกเจ็ดขุม เรื่องพระเวสสันดรชาดก สินไซ และภาพทหารยืนเฝ้าประตู
รายชื่อนักเศรษฐศาสตร์ชาวไทย

ชาวไทยที่ได้รับการอบรมหรือทำงานด้านเศรษฐศาสตร์ ทั้งในสถาบันการศึกษา สถาบันวิจัย หน่วยงานภาครัฐ (เช่น สภาพัฒน์ฯ ธนาคารแห่งประเทศไทย และกระทรวงทบวงกรมต่าง ๆ) หน่วยงานภาคเอกชน (เช่น ธนาคารพาณิชย์ สถาบันการเงินต่าง ๆ) หรือเป็นนักวิชาการอิสระ
รายชื่อนักเศรษฐศาสตร์ชาวไทยที่มีชื่อเสียง
สถาบันวิชาการ

อัมมาร สยามวาลา
ตีรณ พงศ์มฆพัฒน์
ฉัตรทิพย์ นาถสุภา
ผาสุก พงษ์ไพจิตร
รังสรรค์ ธนะพรพันธุ์
ปราณี ทินกร
วรากรณ์ สามโกเศศ
เทียนฉาย กีระนันทน์
เมธี ครองแก้ว
ไกรยุทธ ธีรตยาคีนันท
สุวินัย ภรณวลัย
อภิชัย พันธเสน
สมภพ มานะรังสรรค์
สมคิด จาตุศรีพิทักษ์
แล ดิลกวิทยรัตน์
ภาคเอกชน

โอฬาร ไชยประวัติ
ฉลองภพ สุสังกร์กาญจน์
ศุภชัย พานิชภักดิ์
ภาครัฐ

กอบศักดิ์ ภูตระกูล
ป๋วย อึ๊งภากรณ์
บุญมา วงศ์สวรรค์
วิชิตวงศ์ ณ ปัอมเพชร
วีรพงษ์ รามางกูร
ชัยวัฒน์ วิบูลย์สวัสดิ์
ปิยสวัสดิ์ อัมระนันทน์
สุชาติ ธาดาธำรงเวช
นักวิชาการอิสระ

ไสว บุญมา
ดูเพิ่ม

นักเศรษฐศาสตร์
วัดไก่เตี้ย (อำเภอพระนครศรีอยุธยา)

สำหรับวัดไก่เตี้ยแห่งอื่น ดูที่ วัดไก่เตี้ย
| วัดไก่เตี้ย |
| --- | --- |

ชื่อสามัญ: วัดไก่เตี้ย, วัดไก่เตี้ยพฤฒารามราษฎร์บำรุง, วัดไก่เตี้ยพฤฒาราม
ที่ตั้ง: ตำบลบ้านรุน อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดไก่เตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านรุน อำเภอพระนครศรีอยุธยา จังหวัดพระนครศรีอยุธยา
วัดไก่เตี้ยตั้งวัดเมื่อ พ.ศ. 2360 ราษฎรชาวมอญประมาณ 20,000 คน นำโดยสมิงฉอดเมาได้ส่งใบบอกมากราบทูลพระบาทสมเด็จพระพุทธเลิศหล้านภาลัยให้ทรงทราบ มีราษฎรชาวมอญตั้งถิ่นฐานในอำเภอสามโคก จังหวัดปทุมธานี และในจังหวัดพระนครศรีอยุธยา ราษฎรชาวมอญได้สร้างวัดขึ้นเพื่อเป็นที่บำเพ็ญศาสนกิจและตั้งชื่อ "วัดไก่เตี้ย" ซึ่งเป็นชื่อวัดในเมืองหงสาวดี
ต่อมาในสมัยพระจุลจอมเกล้าเจ้าอยู่หัว ได้มีขุนนางชื่อ พระยาพฤฒาธิบดี ได้บูรณปฏิสังขรณ์วัดไก่เตี้ย และได้ให้ชื่อว่า วัดไก่เตี้ยพฤฒารามราษฎร์บำรุง แต่ต่อมาราษฎรในหมู่บ้านเรียกเพียง "วัดไก่เตี้ย" ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมา กว้าง 12 เมตร ยาว 24 เมตร
ปูชนียวัตถุทีสำคัญ ได้แก่พระประธานประจำอุโบสถ ปางมารวิชัย ขนาดหน้าตักกว้าง 84 นิ้ว สูง 129 นิ้ว สร้างในสมัยพระบาทสมเด็จพระพุทธเลิศหล้านภาลัย พระประธานประจำศาลาการเปรียญ ปางมารวิชัย ขนาดหน้าตัก กว้าง 24 นิ้ว สูง 43 นิ้ว สร้างเมื่อ พ.ศ. 2552 และยังมีรอยพระพุทธบาทจำลอง (สร้างด้วยไม้)
รายชื่อนายกรัฐมนตรีในพระเจ้าวิตโตรีโอ เอมานูเอเลที่ 3

พระเจ้าวิตโตรีโอ เอมานูเอเลที่ 3
รายชื่อนายกรัฐมนตรีในพระเจ้าวิตโตรีโอ เอมานูเอเลที่ 3 ระหว่างวันที่ 29 กรกฎาคม 1900 ถึง 9 พฤษภาคม 1946
รายชื่อนายกรัฐมนตรี

| 0 | 1 | 2 | 3 | 4 |
| --- | --- | --- | --- | --- |
 อิตาลี
| 1 |  | Giuseppe Saracco | 24 June 1900 | 15 February 1901 |
| 2 |  | Giuseppe Zanardelli | 15 February 1901 | 3 November 1903 |
| 3 |  | Giovanni Giolitti | 3 November 1903 | 12 March 1905 |
| 4 |  | Tommaso Tittoni | 12 March 1905 | 28 March 1905 |
| 5 |  | Alessandro Fortis | 28 March 1905 | 8 February 1906 |
| 6 |  | Sidney Sonnino | 8 February 1906 | 29 May 1906 |
| (3) |  | Giovanni Giolitti | 29 May 1906 | 11 December 1909 |
| (6) |  | Sidney Sonnino | 11 December 1909 | 31 March 1910 |
| 7 |  | Luigi Luzzatti | 31 March 1910 | 30 March 1911 |
| (3) |  | Giovanni Giolitti | 30 March 1911 | 21 March 1914 |
| 8 |  | Antonio Salandra | 21 March 1914 | 18 June 1916 |
| 9 |  | Paolo Boselli | 18 June 1916 | 29 October 1917 |
| 10 |  | Vittorio Emanuele Orlando | 29 October 1917 | 23 June 1919 |
| 11 |  | Francesco Saverio Nitti | 23 June 1919 | 15 June 1920 |
| (3) |  | Giovanni Giolitti | 15 June 1920 | 4 July 1921 |
| 12 |  | Ivanoe Bonomi | 4 July 1921 | 26 February 1922 |
| 13 |  | Luigi Facta | 26 February 1922 | 31 October 1922 |
| 14 |  | เบนิโต มุสโสลินี | 31 October 1922 | 25 July 1943 |
| 15 |  | ปีเอโตร บาโดลโย | 25 July 1943 | 18 June 1944 |
| (12) |  | อีวาโนเอ โบนอมี | 18 June 1944 | 19 June 1945 |
| 16 |  | Ferruccio Parri | 21 June 1945 | 8 December 1945 |
| 17 |  | อัลชีเด เด กัสเปรี | 10 December 1945 | 9 May 1946 |
 แอลเบเนีย
| No. | Portrait | Name | Date of ascension/Took office | Date of death/Left office |
| 1 |  | Shefqet Vërlaci | 12 April 1939 | 4 December 1941 |
| 2 |  | Mustafa Merlika-Kruja | 4 December 1941 | 19 January 1943 |
| 3 |  | Ekrem Libohova | 19 January 1943 | 13 February 1943 |
| 4 |  | Maliq Bushati | 13 February 1943 | 12 May 1943 |
| (3) |  | Ekrem Libohova | 12 May 1943 | 9 September 1943 |
ดูเพิ่ม

ราชอาณาจักรอิตาลี
วัดไชยภูมิธาราม

| วัดไชยภูมิธาราม |
| --- | --- |

ชื่อสามัญ: วัดไชยภูมิธาราม, วัดท่าอิฐ
ที่ตั้ง: ตำบลบางพระ อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อสมปรารถนา
 สถานีย่อยพระพุทธศาสนา
วัดไชยภูมิธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองฉะเชิงเทรา จังหวัดฉะเชิงเทรา ที่ดินตั้งวัดมีเนื้อที่ 21 ไร่ 1 งาน 29 ตารางวา และมีที่ธรณีสงฆ์อีกหนึ่งแปลง เนื้อที่ 24 ไร่ (โดยประมาณ) ปัจจุบันมีพระอธิการทองหยิบ ปญญาปยุตโต เป็นเจ้าอาวาส
วัดไชยภูมิธาราม หรือชาวบ้านเรียกว่า วัดท่าอิฐ มีเรื่องเล่ากันว่าในสมัยกรุงศรีอยุธยาตอนปลายมีพ่อค้าขายอิฐมอญทางเรือล่องมาตามลำน้ำเจ้าพระยาและแม่น้ำบางปะกง ได้มาพักขึ้นที่ชายฝั่ง ณ ท่าน้ำของวัดแห่งนี้ ชาวบ้านจึงเรียกว่า "วัดท่าอิฐ" ภายหลังเปลี่ยนชื่อมาเป็น "วัดไชยภูมิธาราม" วัดได้รับพระราชทานวิสุงคามสีมา เมื่อ พ.ศ. 2485
วัดมีพระพุทธรูปองค์ใหญ่เป็นพระพุทธรูปปางมารวิชัย หรือ หลวงพ่อสมปรารถนา หน้าตักกว้าง 10 เมตร สูงประมาณ 24 เมตร ส่วนด้านล่างองค์พระใหญ่เป็นอาคารอเนกประสงค์ โดยมีเสาใหญ่รององค์พระ 12 ต้น และเสาต้นเล็กรอบองค์พระ 87 ต้น รวมทั้งหมด 99 ต้น
วัดกระโจมทอง (กรุงเทพมหานคร)

สำหรับวัดกระโจมทองแห่งอื่น ดูที่ วัดกระโจมทอง
| วัดกระโจมทอง |
| --- | --- |


ชื่อสามัญ: วัดกระโจมทอง
ที่ตั้ง: เลขที่ 14 ถนนปากน้ำกระโจมทอง แขวงบางพรม เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
เจ้าอาวาส: พระครูโสภาสสุวรรณวัฒน์ (น้อม อตฺตมโน)
 สถานีย่อยพระพุทธศาสนา
วัดกระโจมทอง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร
ประวัติ

วัดกระโจมทองสร้างเมื่อประมาณ พ.ศ. 2403 ไม่ปรากฏหลักฐานว่าผู้ใดสร้าง ที่มาของชื่อวัดมาจากการที่เคยเป็นที่หยุดพักขบวนช้างม้า แล้วมีการสร้างกระโจมที่พัก วัดได้รับพระราชทานวิสุงคามสีมาเมื่อ พ.ศ. 2549
อาคารเสนาสนะ

อุโบสถหลังเดิมสร้างเมื่อ พ.ศ. 2458 ตั้งอยู่ใกล้กับคลองบางน้อย หันหน้าไปทางทิศตะวันออก เดิมเป็นอุโบสถทรงเก๋งจีน หน้าบันประดับเครื่องถ้วยจีน ได้รับการบูรณะในปี พ.ศ. 2515 ปัจจุบันเป็นปูนปั้นลายหน้าขบ ด้านบนเป็นลายเทพนม ภายในประดิษฐานพระประธานเป็นพระพุทธรูปปางมารวิชัย อุโบสถหลังใหม่สร้างเมื่อ พ.ศ. 2544 เป็นอาคารทรงสุโขทัย ซุ้มประตูหน้าต่างปั้นลาย 12 นักษัตร หน้าบันปั้นปูนเป็นลายพัดยศสมเด็จพระมหารัชมังคลาจารย์ พื้นและผนังบุหินอ่อนทั้งหมด เจดีย์มีอยู่ 5 องค์ อยู่รอบอุโบสถหลังเดิม วิหารหลวงพ่อโสธร ภายในประดิษฐานหลวงพ่อโสธร (จำลอง) และมีพระพุทธรูปจำลองอื่น ๆ อีกหลายองค์
ภายในวัดยังมีโรงเรียนพระปริยัติธรรม ในพื้นที่วัดมีโรงเรียนวัดกระโจมทอง (สังกัดกรุงเทพมหานคร)
งานประเพณี

วัดกระโจมทองมีงานประเพณีตามวันสำคัญทางพระพุทธศาสนาต่าง ๆ รวมทั้งวันลอยกระทง แต่ไม่มีจัดงานวันสงกรานต์เนื่องจากวัดวัดสะพานซึ่งอยู่ใกล้เคียงจัดงานแล้ว วัดกระโจมทองจึงมีเพียงงานทำบุญตักบาตร
วัดมีงานประจำปีในช่วงวันที่ 6 เมษายน (จัดวันเสาร์-อาทิตย์ ขึ้นอยู่แต่ละปี) โดยอัญเชิญหลวงพ่อโสธรลงเรือล่องไปตามคลอง และมีการประมูลชะลอม โดยนำของที่ชาวบ้านนำมาทำบุญ เช่น ผลไม้ ข้าวสารอาหารแห้ง เครื่องสังฆทาน ฯลฯ มาจัดประมูลเพื่อนำรายได้เข้าวัด
รายนามเจ้าอาวาส

พระอธิการกิม
พระอธิการปุ้ย
พระอธิการสุวรรณ
พระครูสมุห์วิชัย
พระครูโสภาสสุวรรณวัฒน์ (น้อม อตฺตมโน)
รายชื่อนายกรัฐมนตรีในสมเด็จพระเจ้าจอร์จที่ 5

พระเจ้าจอร์จที่ 5 (ประทับนั่งตรงกลาง) และเหล่านายกรัฐมนตรีในการประชุมใหญ่ผู้นำแห่งจักรวรรดิ
แถวยืน (จากซ้าย): มอนโร (นิวฟันด์แลนด์), โคทส์ (นิวซีแลนด์), บรูซ (ออสเตรเลีย), เฮิร์ทซอก (สหภาพแอฟริกาใต้), คอสเกรฟ (เสรีรัฐไอริช)
แถวนั่ง: บอลดวิน (สหราชอาณาจักร), พระเจ้าจอร์จที่ 5 แห่งสหราชอาณาจักร, วิลเลียม ไลอัน แมกเคนซี คิง (แคนาดา)
รายชื่อนายกรัฐมนตรีในสมเด็จพระเจ้าจอร์จที่ 5 ระหว่างวันที่ 6 พฤษภาคม 1910 ถึง 20 มกราคม 1936
ดูเพิ่ม

จักรวรรดิบริติช
ราชาธิปไตยภายใต้รัฐธรรมนูญ
เครือจักรภพแห่งประชาชาติ
ประเทศในเครือจักรภพ
วัดไชยมังคลาราม

| วัดไชยมังคลาราม |
| --- | --- |

ศาสนา
ศาสนา: พุทธ
เขต: เกาะปีนังตะวันออกเฉียงเหนือ
ที่ตั้ง
ที่ตั้ง: ปูเลาตีกุซ
รัฐ: ปีนัง
ประเทศ: มาเลเซีย
ที่ตั้งในมาเลเซียตะวันตก
พิกัดภูมิศาสตร์: 5°25′54.479″N 100°18′48.276″E﻿ / ﻿5.43179972°N 100.31341000°E﻿ / 5.43179972; 100.31341000
สถาปัตยกรรม
ประเภท: ไทย
ผู้ก่อตั้ง: พ่อท่านขวด
เริ่มก่อตั้ง: ค.ศ. 1845
วัดไชยมังคลาราม มีชื่อเดิมว่า วัดปูเลาตีกุซ หรือ วัดโหละติโกย เป็นวัดไทยแห่งหนึ่งบนถนนเกอลาไว ตำบลปูเลาตีกุซในเมืองจอร์จทาวน์ รัฐปีนัง ประเทศมาเลเซีย ตั้งอยู่ตรงกันข้ามกับวัดพม่าธรรมิการาม ซึ่งเป็นวัดพม่าที่มีชื่อเสียงของรัฐปีนัง ถือเป็นศาสนสถานของชาวสยามที่เก่าแก่ที่สุดในเกาะปีนัง โดยวัดนี้มีความโดดเด่นจากการจัดงานประเพณีอย่างไทย เช่น สงกรานต์และลอยกระทง รวมทั้งมีการเดินขบวนแห่แหนตามท้องถนนในวันวิสาขบูชาในทุกปี
วัดไชยมังคลารามเป็นวัดไทยที่มีชื่อเสียงบนเกาะปีนัง ภายในอุโบสถมีพระนอนยาวที่สุดในประเทศมาเลเซีย โดยมีความยาว 108 ฟุต สร้างเมื่อปี พ.ศ. 2500 โดยมีชื่อว่าพระพุทธชัยมงคล พระบาทสมเด็จพระปรมินทรมหาภูมิพลอดุลยเดชได้พระราชทานนามให้ในคราวเสด็จประพาสเมื่อวันที่ 25 มิถุนายน พ.ศ. 2505
ประวัติ

วัดไชยมังคลารามเป็นวัดเก่าแก่ สร้างในปี พ.ศ. 2388 สร้างโดยบริษัทอินเดียตะวันออก (East India Company) ซึ่งเป็นบริษัทการค้าของอังกฤษในนามของสมเด็จพระราชินีนาถวิกตอเรีย ศิลปะของวัดไชยมังคลารามนั้นเป็นการผสมผสานระหว่างศิลปะไทย พม่า และจีนเข้าด้วยกัน ซึ่งทำให้วัดแห่งนี้มีสีสันสะดุดตา  ดูแปลกไปจากวัดในประเทศไทย ที่เน้นศิลปะที่อ่อนช้อย แต่ศิลปะของวัดแห่งนี้จะเป็นแบบเรียบ ไม่มีการแกะสลัก ทำลวดลายให้ดูวิจิตรมากนัก
ทุกวันนี้บนเกาะปีนังก็มีคนไทยที่สืบเชื้อสายจากคนรุ่นก่อนอาศัยอยู่เป็นจำนวนหนึ่ง และประชากรส่วนใหญ่ในปีนังเป็นคนเชื้อสายจีนที่เข้ามาทำมาค้าขาย และนับถือศาสนาพุทธ ทำให้เกาะปีนังมีวัดไทยที่เป็นศูนย์รวมของชาวพุทธ มีกิจกรรมทางศาสนาในวันสำคัญ
รายชื่อแหล่งมรดกโลกในประเทศปาเลา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปาเลาทั้งสิ้น 1 แหล่ง
สถานที่ที่ได้ขึ้นทะเบียนเป็นแหล่งมรดกโลก

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ทะเลสาบน้ำเค็มทางตอนใต้ของหมู่เกาะร็อก |  | รัฐคอรอร์ 7°14′48.9″N 134°21′09.0″E﻿ / ﻿7.246917°N 134.352500°E﻿ / 7.246917; 134.352500﻿ (Rock Islands Southern Lagoon) | ผสม: (iii), (v), (vii), (ix), (x) | 100,200; พื้นที่กันชน 164,000 | 2555/2012 |  | 1386 |
สถานที่ที่ได้ขึ้นบัญชีรายชื่อเบื้องต้น

ประเทศปาเลามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 4 แห่ง
รายชื่อแหล่งมรดกโลกในประเทศฟีจี

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศฟีจีทั้งสิ้น 1 แหล่ง
สถานที่ที่ได้ขึ้นทะเบียนเป็นแหล่งมรดกโลก

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| เมืองท่าประวัติศาสตร์เลวูกา |  | เขตตะวันออก 17°41′00.2″S 178°50′04.3″E﻿ / ﻿17.683389°S 178.834528°E﻿ / -17.683389; 178.834528﻿ (Levuka Historical Port Town) | วัฒนธรรม: (ii), (iv) | 69.6; พื้นที่กันชน 609.4 | 2556/2013 |  | 1399 |
สถานที่ที่ได้ขึ้นบัญชีรายชื่อเบื้องต้น

ประเทศฟีจีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 3 แห่ง
วัดไชยชุมพลชนะสงคราม

| วัดไชยชุมพลชนะสงคราม |
| --- | --- |


ชื่อสามัญ: วัดไชยชุมพลชนะสงคราม, วัดใต้
ที่ตั้ง: ตำบลบ้านใต้ อำเภอเมืองกาญจนบุรี จังหวัดกาญจนบุรี
ประเภท: พระอารามหลวงชั้นตรีชนิดสามัญ
นิกาย: มหานิกาย
เจ้าอาวาส: พระเทพปริยัติโสภณ (ปัญญา วิสุทฺธิปญฺโญ ป.ธ.9 พธ.บ. M.A)
 สถานีย่อยพระพุทธศาสนา
วัดไชยชุมพลชนะสงคราม เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่บนฝั่งแม่น้ำแม่กลอง ในตำบลบ้านใต้ อำเภอเมืองกาญจนบุรี จังหวัดกาญจนบุรี พื้นที่ที่ตั้งวัดมีเนื้อที่ 44 ไร่ 2 งาน 81 ตารางวา
วัดไชยชุมพลชนะสงคราม หรือ วัดใต้ เพราะอยู่ใต้ของกำแพงเมือง ตามเรื่องเล่าจากผู้สูงอายุเล่าว่า พระยาตาแดงเป็นผู้สร้าง แต่จะเป็นการสร้างขึ้นใหม่ หรือซ่อมแซมบูรณะต่อเติมจากของเดิมซึ่งมีอยู่มาก่อนแล้วก็ได้ เป็นเพียงเรื่องเล่าที่ยังหาหลักฐานไม่ได้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2484
พระเจดีย์เก่าแก่ที่ตั้งอยู่ใกล้พระอุโบสถหลังเก่า กรมศิลปากรได้จัดขึ้นทะเบียนเป็นโบราณสถานไว้ ตามประกาศครั้งที่ 1 ในราชกิจจานุเบกษา เล่ม 52 ลงวันที่ 25 กุมภาพันธ์ พ.ศ. 2478 ในสมัยโบราณกองทัพไทยได้เคยชุมพลเหล่าทหารที่ทะแกล้วร่วมพิธีตั้งศาลเพียงตาบวงสรวงเทพารักษ์ทางไสยศาสตร์ ก่อนที่จะออกไปรบประจันกับเหล่าศัตรู โดยชุมชุมร่วมพิธีกัน ณ ตรงที่ตั้งพระเจดีย์องค์นี้ และได้สร้างเจดีย์นี้เพื่อเป็นนิมิตฉลองชัย ชื่อ ไชยชุมพล  แสดงว่าพระเจดีย์นี้สร้างขึ้นในที่ชุมพล ต่อมาขนานนามวัดให้เหมาะสมตามชัยนิมิตนี้
อาคารเสนาสนะทีสำคัญ ได้แก่ พระอุโบสถหลังเก่า สร้างประมาณ พ.ศ. 2370 มีภาพจิตรกรรมฝาผนัง เช่น ภาพพรหมลูกฟัก ภาพเทวดา ภาพพระราหูอมจันทร์ และผนังด้านข้างเขียนภาพประวัติขุนแผนย่างกุมารทอง ตามบทประพันธ์เสภาเรื่องขุนช้างขุนแผน พระอุโบสถหลังใหม่ กว้าง 8 เมตร ยาว 20 เมตร สร้างเมื่อ พ.ศ. 2500 หลังคา 3 ชั้น มุงกระเบื้องเคลือบ มีช่อฟ้า ใบระกา หางหงส์ ทำพิธีผูกพัทธสีมา เมื่อวันที่ 16 กุมภาพันธ์ พ.ศ. 2507 ภายในประดิษฐานพระพุทธรูปศิลาแลง ปางตรัสรู้ ขนาดหน้าตัดกว้าง 4 ศอก 1 คืบ สูง 5 ศอก 1 คืบ สร้างสมัยทวารวดี และศาลาการเปรียญ กว้าง 17 เมตร ยาว 60 เมตร สร้างเมื่อ พ.ศ. 2500 หลังคา 3 ชั้น มุงกระเบื้องเคลือบ มีช่อฟ้า ใบระกา ภายในเขียนภาพจิตรกรรม
รายนามเจ้าอาวาส

พระอธิการสวด
พระอธิการเกด
พระอธิการคง
พระครูวิสุทธิรังสี (ช้าง)
พระวิสุทธิรังสี (หลวงปู่เปลี่ยน อินฺทสโร)
พระปลัดจู จนฺทโชติ
พระครูวัตตสารโสภณ (พระอาจารย์ก้าน)
พระธรรมคุณาภรณ์(ไพบูลย์ กตปุญฺโญ)
พระเทพปริยัติโสภณ(ปัญญา วิสุทฺธิปญฺโญ ป.ธ.9 พธ.บ. M.A)
วัดไชยพฤฒาราม

| วัดไชยพฤฒาราม |
| --- | --- |

ชื่อสามัญ: วัดไชยพฤฒาราม, วัดสัมปทวนใน
ที่ตั้ง: ตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการสมัย ธมฺมธโร
 สถานีย่อยพระพุทธศาสนา
วัดไชยพฤฒาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 10 ไร่
วัดไชยพฤฒาราม หรือชาวบ้านโดยทั่วไปเรียกว่า วัดสัมปทวนใน ตั้งวัดเมื่อ พ.ศ. 2260 ได้รับพระราชทานวิสุงคามสีมา เมื่อวันที่ 8 พฤศจิกายน พ.ศ. 2526 เขตวิสุงคามสีมากว้าง 20 เมตร ยาว 36 เมตร มีประวัติว่าสมเด็จพระเจ้าตากสินมหาราช สมัยที่เป็นพระยาตาก ได้ยกทัพไปตีเมืองจันทบุรีได้ผ่านมาทางวัดนี้ จึงได้ทำการบูรณะ ซ่อมแซมวัด ก่อนที่เดินทัพต่อไปเมืองจันทบุรี
แต่ก็มีอีกเรื่องเล่าว่าหลังกรุงแตกราว พ.ศ. 2313 นายอยู่กับนายอินชักชวนชาวบ้านร่วมสร้างวัดขึ้นในหมู่บ้านสวนพริก ใช้เวลาสร้างประมาน 3 ปี สำเร็จราว พ.ศ. 2315 พระภิกษุอินได้แยกออกมาสร้างวัดสวนพริก (นอก) หรือวัดสัมปทวน (นอก) ริมฝั่งขวาของแม่น้ำบางปะกง
รายนามเจ้าอาวาส

พระอธิการเป้า
พระอธิการเจริญ
พระมหาเทวิน
พระอธิการนุช
พระอธิการบุญธรรม ขนฺติธโร
พระอธิการเทียนชัย โฆสธมฺโม
พระอธิการกัณหา อภิวณฺโญ
พระอธิการบุญนำ
พระอธิการสมัย ธมฺมธโร
พระอธิการสมชาติ ขนฺติโก
วัดไชนาวาส

| วัดไชนาวาส |
| --- | --- |

ชื่อสามัญ: วัดไชนาวาส, วัดชายนา
ที่ตั้ง: ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธไชยมงคล
เจ้าอาวาส: พระครูสุนาถธรรมคุณ (จูรญ รุจิธฺมโม)
 สถานีย่อยพระพุทธศาสนา
วัดไชนาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 33 ไร่ 88 ตารางวา
วัดไชนาวาส เดิมชื่อ วัดชายนา ตั้งวัดเมื่อ พ.ศ. 1890 จากนั้นกลายเป็นวัดร้างเป็นระยะเวลานาน จนประมาณ พ.ศ. 2394 มีพระภิกษุพูนได้เข้ามาจำพรรษาในวัดนี้และได้บูรณะวัดนี้ขึ้นมาอีกครั้ง โดยเริ่มจากการสร้างกุฏิสงฆ์ และอุโบสถที่ยังมีพระประธานองค์เดิมอยู่ จนในสมัยพระครูสมณการพิสิฐ (หลวงพ่อท้วม) เป็นเจ้าอาวาส ราว พ.ศ. 2456 มีการบูรณปฏิสังขรณ์ครั้งใหญ่ ทั้งยังสร้างอุโบสถหลังใหม่ขึ้นมา ยังได้รับบริจาคที่ดิน จำนวน 2 ไร่ 3 งาน 28 ตารางวา เมื่อ พ.ศ. 2490 ได้รับบริจาคที่ดินเป็นที่ธรณีสงฆ์ จำนวน 17 ไร 84 ตารางวา เมื่อ พ.ศ. 2491 ได้รับบริจาคที่ดินเป็นที่ธรณีสงฆ์ จำนวน 4 ไร่ 2 งาน เมื่อ พ.ศ. 2492 ได้รับบริจาคที่ดินเป็นที่ธรณีสงฆ์ จำนวน 2 ไร่ 1 งาน เมื่อ พ.ศ. 2504
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 24 เมตร สร้างเมื่อ พ.ศ. 2467 ภายในมีภาพจิตรกรรมฝาผนังเรื่องราวพระพุทธประวัติ กุฏิสงฆ์ จำนวน 14 หลัง เป็นอาคารไม้ 10 หลัง ครึ่งตึกครึ่งไม้ 4 หลัง วิหาร กว้าง 7 เมตร ยาว 11 เมตร สร้างเมื่อ พ.ศ. 2468 ภายในประดิษฐาน พระพุทธไชยมงคล (หลวงพ่อโต) ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2480 เป็นอาคารไม้สักทรงไทย หอสวดมนต์ กว้าง 14 เมตร ยาว 30 เมตร สร้างเมื่อ พ.ศ. 2492 เป็นอาคารไม้สักทรงไทย และมีมณฑปประดิษฐานรูปหล่อเหมือนพระครูสมณการพิสิฐ (หลวงพ่อท้วม) ที่ชาวบ้านนับถือกันมาก ท่านได้สร้างวัตถุมงคลเป็นที่นิยมในหมู่ของนักสะสม บริเวณด้านหน้าวัดมีศาลสมเด็จพระนเรศวรมหาราช
รายนามเจ้าอาวาส

พระพูน
พระโพ
ครูโพภิรัต (พระสอน)
พระครูสมณการพิสิฐ (พระท้วม)
พระผ่อน ญญกาโย
พระต่วน (รักษาการเจ้าอาวาส)
พระภัทรมุนี (ผล ภททิโย)
พระครูสุนาถธรรมคุณ (จูรญ รุจิธฺมโม)
รายชื่อแหล่งมรดกโลกในประเทศปารากวัย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปารากวัยทั้งสิ้น 1 แหล่ง
สถานที่ที่ได้ขึ้นทะเบียนเป็นแหล่งมรดกโลก

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| ศูนย์เผยแผ่ศาสนาคณะเยสุอิตลาซานติซิมาตรินิดัดเดปารานาและเฆซุสเดตาบารังเก |  | จังหวัดอิตาปูอา | วัฒนธรรม:  (iv) | 27.88; พื้นที่กันชน 37.31 | 2536/1993 |  | 648 |
สถานที่ที่ได้ขึ้นบัญชีรายชื่อเบื้องต้น

ประเทศปารากวัยมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง
รายชื่อแหล่งมรดกโลกในประเทศปาปัวนิวกินี

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศปาปัวนิวกินีทั้งสิ้น 1 แหล่ง
สถานที่ที่ได้ขึ้นทะเบียนเป็นแหล่งมรดกโลก

| สถานที่ | ภาพ | ที่ตั้ง | ประเภท | พื้นที่  (เฮกตาร์) | ปีขึ้นทะเบียน   (พ> ศ./ค.ศ.) | คำบรรยาย | อ้างอิง |
| --- | --- | --- | --- | --- | --- | --- | --- |
| แหล่งเกษตรกรรมเริ่มแรกแห่งคุก |  | จังหวัดเวสเทิร์นไฮแลนดส์ 5°47′01.4″S 144°19′54.2″E﻿ / ﻿5.783722°S 144.331722°E﻿ / -5.783722; 144.331722﻿ (Kuk Early Agricultural Site) | วัฒนธรรม:  (iii), (iv) | 116;  พื้นที่กันชน 195 | 2551/2008 | ตั้งอยู่ในเขตที่สูงทางตะวันตกของประเทศ | 887 |
สถานที่ที่ได้ขึ้นบัญชีรายชื่อเบื้องต้น

ประเทศปาปัวนิวกินีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 7 แห่ง
ฟุตซอลไทยแลนด์ลีก ฤดูกาล 2559

| ฟุตซอลไทยแลนด์ลีก ฤดูกาล 2559 |
| --- | --- |
ลีก: ฟุตซอลไทยแลนด์ลีก 2559 2559
กีฬา: ฟุตซอล
ฟุตซอลไทยแลนด์ลีก 2559 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของสมาคมฟุตบอลแห่งประเทศไทยฯ จัดขึ้นเป็นครั้งที่ 9 ในปี พ.ศ. 2559 มีสมาคมฟุตบอลแห่งประเทศไทย และการกีฬาแห่งประเทศไทย (FAT) เป็นผู้จัดการแข่งขัน ซึ่งในฤดูกาลนี้ มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน
แต่เนื่องมาจากการสวรรคตของพระบาทสมเด็จพระปรมินทรมหาภูมิพลอดุลยเดช เมื่อช่วงเย็นของวันที่ 13 ตุลาคม พ.ศ. 2559 ที่ผ่านมานั้น ส่งผลให้เมื่อวันที่ 14 ตุลาคมที่ผ่านมาทางสมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีมติออกคำสั่งให้ยุติการแข่งขันฟุตบอล-ฟุตซอลทุกรายการทั้งหมดในปี 2559 โดยอันดับดังกล่าวยึดตามอันดับล่าสุดหลังจบเกมสัปดาห์ที่ 15
สโมสรในฟุตซอลไทยแลนด์ลีก 2559

| 0 | 1 | 2 | 3 |
| --- | --- | --- | --- |
|  การท่าเรือ  กรมทางหลวง  แคท เอฟซี  ชลบุรี บลูเวฟ |  ไทย-เทค  นครราชสีมา เดอะมอลล์ วี-วัน  นนทบุรี  แบงค็อก บีทีเอส |  บางกอก ซิตี้ (ได้สิทธิ์มาจาก ภูเก็ต ยูไนเต็ด)  ม.เกษมบัณฑิต  ม.ภาคฯ-ขอนแก่น  ราชนาวี |  สมุทรสาคร  สุราษฏร์ธานี |
ตารางคะแนน

อัปเดตล่าสุด ณ วันที่ 10 ตุลาคม พ.ศ. 2559
| อันดับ | ทีม | แข่ง | ชนะ | เสมอ | แพ้ | ได้ | เสีย | ผลต่าง | คะแนน | คุณสมบัติ |
| --- | --- | --- | --- | --- | --- | --- | --- | --- | --- | --- |
| 1 | ชลบุรี บลูเวฟ (C) | 15 | 14 | 0 | 1 | 87 | 27 | +60 | 42 | ฟุตซอลชิงแชมป์สโมสรเอเชีย 2560 รอบแบ่งกลุ่ม |
| 2 | การท่าเรือ | 15 | 12 | 1 | 2 | 62 | 28 | +34 | 37 | ฟุตซอลชิงแชมป์สโมสรอาเซียน 2560 รอบแบ่งกลุ่ม |
| 3 | แบงค็อก บีทีเอส | 15 | 10 | 2 | 3 | 69 | 42 | +27 | 32 |  |
| 4 | บางกอก ซิตี้ | 15 | 8 | 4 | 3 | 76 | 58 | +18 | 28 |  |
| 5 | ราชนาวี | 15 | 8 | 3 | 4 | 57 | 46 | +11 | 27 |  |
| 6 | สุราษฎร์ธานี | 15 | 7 | 3 | 5 | 53 | 41 | +12 | 24 |  |
| 7 | กรมทางหลวง | 15 | 6 | 2 | 7 | 60 | 62 | -2 | 20 |  |
| 8 | ม.เกษมบัณฑิต | 15 | 5 | 3 | 7 | 36 | 48 | -12 | 18 |  |
| 9 | โลโซดี-ไทย-เทค | 15 | 5 | 2 | 8 | 43 | 60 | -17 | 17 |  |
| 10 | สมุทรสาคร | 15 | 2 | 7 | 6 | 34 | 42 | -8 | 13 |  |
| 11 | นครราชสีมา วี-วัน | 15 | 3 | 3 | 9 | 53 | 73 | -20 | 12 |  |
| 12 | นนทบุรี | 15 | 2 | 4 | 9 | 36 | 65 | -29 | 10 |  |
| 13 | แคท เอฟซี (R) | 15 | 2 | 4 | 9 | 37 | 54 | -17 | 10 | ตกชั้นสู่ ฟุตซอลไทยแลนด์ลีกดิวิชั่น 1 2560 |
| 14 | ม.ภาคฯ-ขอนแก่น (R) | 15 | 2 | 0 | 13 | 37 | 94 | -57 | 6 | ตกชั้นสู่ ฟุตซอลไทยแลนด์ลีกดิวิชั่น 1 2560 |
หมายเหตุ-แคท เอฟซี ตกชั่นเพราะเฮดทูเฮดแพ้นนทบุรี (เลกแรก:นนทบุรีชนะแคทเอฟซี 3-2 และเลกสอง:แคทเอฟซีเสมอนนทบุรี 2-2 เท่ากับคะแนนเฮดทูเฮดนนทบุรีมี4แต้มและแคทเอฟซีมี1แต้ม) ทำให้นนทบุรีอยู่รอดอยู่บนฟุตซอลลีกต่อไป
สถิติประจำฤดูกาล > ผู้ทำประตูสูงสุด

| อันดับ | ผู้เล่น | สโมสร | ประตู |
| --- | --- | --- | --- |
| 1 |  เรนาโต | แบงค็อก บีทีเอส | 25 |
| 2 |  แจ็คสัน ซานโตส | บางกอก ซิตี้ | 22 |
| 3 |  ไรอัน โกเมส | นครราชสีมา วี-วัน | 19 |
แหล่งข้อมูลอื่น

เว็บไซต์ทางการ
| ด ค กฟุตซอลไทยลีก |
| --- | --- |
สโมสรฤดูกาล 2566:  การท่าเรือ  ชลบุรีบลูเวฟ  แบงค็อก บีทีเอส  ราชนาวี  ม.เกษมบัณฑิต  ม.ภาคตะวันออกเฉียงเหนือ  สุราษฎร์ธานี  ห้องเย็นท่าข้าม  ธรรมศาสตร์ สแตลเลี่ยน  ม.ราชภัฎเพชรบุรี  นนทบุรี ฟุตซอลคลับ  แบล็คเพิร์ล ยูไนเต็ด  ไทยอาร์มี่  พัทยา ฟุตซอลคลับ 
อดีตสโมสรในฟุตซอลไทยลีก:  บางกอกซิตี้  สมุทรสาคร  ไทย-เทค  นครราชสีมา วี-วัน  อยุธยาซิตี้  บางกอกกล๊าส  ไอแอม สปอร์ต  ลำปางยูไนเต็ด  ภูเก็ตยูไนเต็ด  สมุทรปราการ  ศรีปทุม ศรีสะเกษ  ทีโอที  เชสส์ มหาสารคาม  เอ็นที ฟุตซอลคลับ 
ฤดูกาล:  2549/2550  2550/2551  2552  2553  2554/55  2555/56  2557  2558  2559  2560  2561  2562  2563  2564–2565  2565  2566 
| ด ค กฟุตบอลในไทย 2559 |
| --- | --- |
ฟุตบอลลีก: ไทยลีก • ลีกดิวิชันหนึ่ง • ลีกดิวิชันสอง • ไทยแลนด์ฟุตซอลลีก • ฟุตซอลไทยแลนด์ลีกดิวิชัน 1
ฟุตบอลถ้วย: ฟุตบอลถ้วยพระราชทาน ประเภท ก • เอฟเอคัพ • ลีกคัพ • พรีเมียร์คัพ • ไทยฟุตซอลเอฟเอคัพ
เอเอฟซี: เอเอฟซีแชมเปียนส์ลีก • เอเอฟซีคัพ